LidanRubinov/Halacha-QA huggingface dataset:
שאלה: מפחיד אותי שלחבר שלי יש שאלות באמונה: היי ישלי חבר שנינו דתים והוא התחיל לחשוב על לחזור בשאלה ואם יש אלוהים או לא אני מאד מפחדת שהוא יחזור בשאלה כי הקשר שלנו יהרס אני מאד אשמח לעזרה
תשובה: לשואלת היקרה! קודם כל, אני ממש מתנצל על העיכוב בתשובה. מקווה שעדיין אוכל לעזור, אפילו בקצת. תשמעי, אני מעריך מאוד את הדאגה שיש לך לחבר שלך. לצערנו, לפעמים יש קשרים זוגיים שבהם כל אחד מתרכז רק בתועלת שהוא מקבל מהקשר ולא במה שהוא יכול להעניק ולתרום לשני. לגבי השאלה עצמה. לא כתבת בן כמה החבר שלך, אני מניח שהוא פחות או יותר בן גילך, כלומר 15, 16. בתקופה הזאת בחיים, הרבה בני נוער מתחילים לשאול את עצמם שאלות באמונה על התורה אלוקים וכו  שיכולות במבט ראשון להיות מאיימות ולערער על המצב שאנחנו מכירים. אבל, יש בשאלות האלה גם צדדים מאוד חיוביים. ביחד עם זה שבגיל הזה אנחנו הופכים לחכמים הרבה יותר, ראוי שגם נעמיק את איך שאנחנו מתייחסים לעולם הרוחני שלנו. לאלוקים. לתורה. השאלות הללו, הן כלי מאוד חשוב בבניין האמוני האישי שכל אחד צריך לבנות לעצמו. אדם שאין לו שאלה, שאין משהו שמטריד את מנוחתו, יתקשה להתקדם קדימה. הוא יישאר במצב הקיים. לכן, תנסי לגרום לו לא להישאר רק ברמת השאלות. שיחפש תשובות! שייכנס לתהליך של בירור והעמקה. ברוך השם, בימינו יש המון ספרים שיכולים לעזור לכל אחד ואחת לעבור תהליך של בירור ובניית איזה משהו חדש. יש גם את האתר שנפלא שלנו שיש בו המון מאמרים ושאלות שאפשר ללמוד מהם המון. אל תיכנסי לפחד. להפך. יש פה הזדמנות בשבילו (וגם בשבילך) לחשוב קצת יותר פנימה. איך להתקדם לא רק בשביל להשיג תעודת בגרות טובה שתהיה בסוף התיכון אלא גם בתעודת בגרות רוחנית שחשובה לא פחות. למרות שאתם ביחד, יש דברים מסוימים שאפשר וכדאי לעבור דווקא לבד. בדרך כלל, אנחנו ממליצים לעבור את התהליך החשוב הזה בלי חבר ה מהמין השני כדי שמה שיתרחש בפנים יהיה כמה שיותר אמיתי וכנה. תנסי למצוא את דרך המלך כדי שזה שאתם בקשר לא יהווה חסרון בתהליך החשוב הזה שאתם נמצאים בתחילתו (כל אחד לבד ושניכם יחד). מקווה שמה כתבתי יעזור. את מוזמנת כמובן לעדכן ולהמשיך ולשאול במה שיתפתח או בכל נושא אחר! אורי urialtman gmail.com
שאלה: כשרות משקה שקדים: האם משקה שקדים של אלפרו, בהשגחת בד"ץ אנטוורפן הוא ברמת מהדרין?
תשובה: לא כל בד"ץ הוא מהדרין. למשל במוצרים של בד"ץ לונדון יש חלב גוי, דבר שוודאי לא יכול להיחשב כמהדרין. אין אנו מכירים מה רמת הכשרות של המוצר הזה.
שאלה: מוצרי ביו קאר- ויטמינים: ויטמינים של חברת ביו קאר בהכשר של הרב פאדווה תוצרת חו" ל. המוצר הספציפי הוא ab 2000.האם אפשר לסמוך על הכשרות. שמעתי רב שפוסל כשרות זאת. מה דעתכם?
תשובה: יש היום כ500 גופי כשרות בעולם. חלק אמיתיים וחלק לא. וגם האמיתיים לעיתים סומכים על קולות מופלגות. איננו מכירים את גוף הכשרות שציינת. זו רשימת המומלצים של כושרות
שאלה: המושג: "יום מסוגל.": ישנם ימים בשנה שבהם לפי הבנתי יש יותר כוח לתפילותינו. על ערב טו בשבט קראתי שזה יום מסוגל.לפרנסה,זוגיות,ילודה השאלה איך מוציאים את הפוטנציאל מהתאוריה אל המציאות?
תשובה: אני מצטער לומר כי הנושא של "יום מסוגל ל." הוא בעל השפעה מאוד מאוד קטנה על המטרות שרוצים אותם, מול הדברים שהם דברים אמיתיים. הסגולה הטובה ביותר לזוגיות היא להכשיר את עצמנו לקראתה ולהשקיע במפגשים  לפרנסה היא לעבוד  ולילודה היא לעשות את מה שצריך לצורך זה. אין הבטחה שמי שעושה את הדברים האלה אכן יזכה בהם, אולם כאמור זו הסגולה הטובה ביותר לכל הדברים שרוצים אותם, ולא הימים המסוגלים. שימו לב שמי שמפרסם את ה"ימים המסוגלים" הם בעיקר שרלטנים, שמטרתם להוציא כסף מהבריות. ואם רוצים אז אפשר סתם להשתמש בימים המסוגלים האלה לתפילה עמוקה יותר ולפנייה יותר קרובה לקב"ה, אולם כל זה לאחר השימוש בסגולות הבדוקות שכתבתי עליהן למעלה: להיפגש, לעבוד, ולפעול בדרך הטבע. והרבה ברכה
שאלה: שבת: אדם שעקצה אותו בשבת דבורה או צירעה האם זה נקרא גדר שמחללים עליו את השבת?
תשובה: פיקוח נפש דוחה שבת ומה שאינו פיקוח נפש לא דוחה שבת. לאדם בריא באפן שגרתי, עקיצת דבורה או צרעה אינה פיקוח נפש. אם יש סכנת חיים - בגלל רגישות מיוחדת או שהוא מרגיש תגובה גופנית קשה - יתקשר לרופא או יגיע לבית חולים.
שאלה: ירקות עלים א. אדמה: לכם האם ידועה לכם רמת כשרות הספק הנ"ל.
תשובה: רמת הכשרות תלויה ב"הכשר" של העלים ולא בספק.
שאלה: מקלות קינמון בפסח: הרב, האם יש בעיה בקניית מקל קינמון בשוק מבחינת שמיטה ומבחינת כשרות לפסח?
תשובה: הם גדלים בחו"ל ולכן לא חלה עליהם הצוות התלויות בארץ. הם עוברים עיבוד במקומות שרשה לדעת מה מצב הכשרותי שם ולכן הם צריכים כשרות מיוחדת לפסח.
שאלה: הלכות: אם לקחתי על עצמי קריאת שמע של המיטה והחסרתי יום במזיד מה הדין לגבי זה?
תשובה: הדבר הנכון ביותר לעשות הוא להתחזק בהתחייבות, ולהפוף את הנפילה למנוע של תיקון: קבלה יותר נאמנה לאמירת קריאת שמע על המטה כראוי. ויישר כוח
שאלה: בדיקת קוסקוס מחרקים: רציתי לשאול האם יש צורך לברור קוסקוס קנוי בשקית (להכנה מהירה), ואם כן - כיצד.
תשובה: בזמן רכישת השקית יש ללחוץ על השקית כדי לבדוק שהיא אטומה בגמרי ושלא בורח ממנה אוויר. בזמן הכנת הקוסקוס כדאי להסתכל במים כדי לראות שלא צפים שם חרקים.
שאלה: גוג י ברי: קניתי גוג י ברי בשקית סגורה, עם כשרות חוג חתם סופר. האם צריך לבדוק מחרקים? כיצד?
תשובה: להוציא 10 מהשקית. להשרית במים כשעה. לפתוח ולבדוק בפנים. במידה והם נקיים אין צריך לבדוק את השאר. אבל יש להתבונן בין התותים לראות שאין בניהם חרקים.
שאלה: גוג י ברי: קניתי גוג י ברי בשקית סגורה, עם כשרות חוג חתם סופר. האם צריך לבדוק מחרקים? כיצד?
תשובה: יש אומרים שהם מאד נגועים אבל אנו בדקנו ולא מצאנו נגיעות. ולכן מסתבר שזה תלוי בתנאי העיבוד, אריזה ואחסון. המלצתינו היא: לקחת 10 פרות מתוך כל התכולה. להשרות במים עד שהפרות מתנפחים ונעשים רכים. לבדוק את מי השרייה. לפתוח את הפרות הללו ולהסתכל שאין בהם חרקים. אם הבדיקה היתה תקינה אז אפשר לאכול את כל השאר בלי בדיקה נוספת.
שאלה: נגיעות בצימוקים תוצרת הארץ: האם יש הבדל בנגיעות בין צימוקים תוצרת הארץ לצימוקים חול?
תשובה: המצב משתנה משנה לשנה, ממקום למקום ומסוג לסוג של הצימוקים.
שאלה: ייאוש מללמוד: הרב אני בכיתה י בן 15 ונמאס לי מהכל אני כבר לא משקיע בשום דבר בחיים שלי והציונים שלי צנחו לגמרי אני נמצא בפיגור של שנהה לפחות במקצועות וכבר הפסקתי להאמין בעצמי. אני כל הזמן לבד ומרגיש בודד וכבר מתחילל להימאס לי מהדת אין לי מושג ממה זה נובע אבל אם תוכל לעזור לי אני ישמח.
תשובה: כואב לקרוא את הדברים שלך. גם על המצב שאתה נמצא בו. גם על המגע החשוף שלך עם הדרך שבה אתה רואה את המצב הזה. אני כל כך רוצה לעזור. לעזור באופן מלא משמעותו ללוות אותך בכל היציאה מן המצר. אלא שאין לי את הכלים לעשות את זה. מה שאני יכול לעזור בו הוא קצה חוט בלבד, כמן "עזרה ראשונה". מאיפה להתחיל? להתחיל. בלי לתת תשובות לעצמך האם יש סיכוי או אין סיכוי  בלי להסתבך בשאלה האם תוכל להשלים את הפער או לא  בלי לחשוב מה יותר חשוב לעשות עכשיו   חברים, לימודים, אמונה, או כל דבר אחר. להתחיל לזוז. להתחיל לזוז לכיוונים שונים: לנסות מקצוע אחד בו כן לומדים, ומשם להתפתח  ללכת ולדבר עם היועץ יועצת של בית הספר ולהתחיל מסע של גאולה עצמית  לחזור לסניף או לתנועת נוער ולהשתלב לאט לא שם  לעשות ספורט   לרוץ, לרכב, לשחק וכדו. כל מקום בו אדם מזיז את עצמו   הוא עושה טוב, ואין זה חשוב באיזה תחום. התזוזה עצמה מעוררת את הנפש כולה, והתנועה הזו מתפשטת לכל החלקים האחרים של האישיות. זו עזרה ראשונה בלבד. ולאחר מכן, נראה איך אפשר להתקדם. האם אתה מוכן ללכת בדרך זו? והמון הצלחה
שאלה: עבודה מעורבת: אני עובד כבר תקופה מסויימת בחברה גדולה ובה אני מתוך הרבה עובדים,הדתי היחיד.אני עובד רק במשמרות לילה, ואני נתקל רבות בתכנים מיניים שמשודרים בטלוויזיה ושאינם מתאימים לי ובדיבור גס וכדומה. הנושא מעיק עליי וברצוני להתפטר, אך אני סטודנט וזקוק להכנסה כלשהיא.מה עליי לעשות?לא סביר שאמצא עבודה דומה שתתאים לזמן הפנוי שלי אך מאסתי בכל מה שהולך שם. יש להוסיף כי 95 מהעובדים איתי הן בנות וגם זה כבר לא מתאים לי. מצד שני, אם אתפטר ואשאר בביתי,ככל הנראה אשב רגל על רגל ו"הבטלה מביאה לידי חטא", "חטא רובץ לפתחו של אדם".וכו. אני בין הפטיש לסדן ואשמח לעזרה קונקרטית. מה עליי לעשות עפ"י דעת תורה?
תשובה: השאלה שאתה עוסק בה היא רגישה מאוד ועדינה מאוד. קל היה כמובן לענות תשובה ראשונית   קודם כל "סור מרע" וברח מהמקום בו אתה נמצא כעת, ולאחר מכן פנה לעשיית טוב. זו התשובה הפשוטה ביותר. אלא שיכול להיות שהיא גם פשטנית מאוד   היא מתעלמת מגורמים נוספים המשפיעים על המצב, כגון הצורך בפרנסה, וכגון הישיבה בבית והבטלה המביאה לידי חטא. זה מה שהופך את התמונה למסובכת יותר. ואף על פי כן, נראה לי מבין השורות שלך שאתה מבין היטב שמדובר כאן במשהו שהוא בעל שני צעדים: הוא מתחיל בכך שמה שאתה עושה עכשיו לא מתאים לך, לא רוחנית, לא אמונית ולא נפשית. לכן, בדרך כלל, כשאין אנו יודעים מה לעשות כדאי מאוד להתחיל במה שנראה לנו כוודאי, וזו תמונת ה"וודאי": חוסר התאמה. אולם, חלק בלתי נפרד מההחלטה הזו היא גם לחפש עבודה אחרת, ולא לשבת בבית, גם מסיבות כלכליות וגם מסיבות רוחניות. באותה נחישות שאתה עוזב (אם תחליט לעזוב) החלט גם למצוא אלטרנטיבה ועבודה אחרת, ואז תהיה תמונה שלמה יותר. האם דרך זו אפשרית לך? ובהצלחה גדולה
שאלה: נישואים: נניח שבת ספרדיה נשאת לאשכנזי ( או ההפך). האם היא חייבת לקבל על עצמה את כל מנהגי בעלה כולל תפילות וכו או שמותר לה להמשיך לנהוג במנהגים של בית אבא? האם היא חייבת להתפלל בבית כנסת לפי הנוסח של בעלה?
תשובה: השבתי לשאלה דומה עייני
שאלה: מוצרים מחול: האם לאוכלי מהדרין מותר לאכול לוטוס oreo?
תשובה: לוטוס אונו אוריו ואוריו אינו לוטוס. הם שתי חברות שונות ושני דברים שונים לגמרי. יש את המוצרים הללו עם הכשר ויש גם בלי הכשר. יש אורוי חלבי (רכיבי חלב נוכרי) ויש פרווה. התשובה צריכה להיתנן ע"פ ההכשר
שאלה: חשוב לי שיאמרו עלי דברים טובים: היי:) בזמן האחרון (בערך מהרגע שנכנסתי להדרכה) אני קצת מחפשת להגדיר את עצמי ולשמוע מה חושבים עליי. חשוב לי לשמוע פידבקים חיוביים מאחרים ולדעת שחושבים עליי דברים טובים. אני הרבה פעמים נלחמת בזה אבל די קשה לי. מה כדאי לעשות כדי להפסיק לחפש לשמוע מה אחרים חושבים עליי? וחשוב לי להגיד שאני לא מושפעת כל כך מדברים שליליים שאומרים לי ואני מפחדת שזה יתחיל לקרות.
תשובה: לך נועם היקרה אני אתחיל בשלש מילים פשוטות - את צודקת לגמרי. כל מי שמדריך או מורה או מלמד או מנהיג קבוצה חשוב לו מאד לדעת שבאמת מה שהוא עושה זה משמעותי, שהוא טוב, שהקבוצה מעריכה אותו וכו. בסופו של דבר, זה חלק מה דלק  שמניע אותו. להשקיע כל כך הרבה זמן וכוחות בהדרכה או בהוראה מבלי לדעת כיצד הקבוצה מרגישה זה מאד מאד קשה ומתסכל. אני חושב שאין צורך  להלחם  בזה אלא לנסות  לאזן  את זה. לא רק לרצות לשמוע פידבקים חיוביים אלא גם לחזק את עצמך. כל פעם שאת שמחה - שאת מרגישה שדיברת על דברים משמעותיים, שהיתה לך שיחה טובה עם חניכה וכו  - לשמוח בזה, ולזכור שבסופו של דבר, גם אם יש חניכות שכרגע לא מרגישות משהו מיוחד בנוגע לפעולות, יש סיכוי טוב שבעתיד הפעולות האלו ישפיעו עליהן וכן הלאה בהצלחה רבה טוביה tsbias1 Gmail.com
שאלה: האם להודיע מראש שאינני בתולה?: יש בפי שאלה קשה שהרבה בנות מתחבטות בה. האם חייב להיות כנים לחלוטין ולספר שאני לא בתולה? לפני שמתחתנים. אני כבר זמן ארוך ומיוסר לאחר אכזבות מרובות מבחורים שידוכים שלא רצו רק בגלל זה. ברור לי שהכל משמיים וברמת הכל לטובה גם אם קשה אך הבחור שאני יוצאת כרגע שבאמת נראה לי הבחור שאני יכולה להקים איתו בית יהודי טוב מהקהילה שבה גדלתי. מאוד שמרנית. ואם הוא ידע השטות שעשיתי וכמובן התחרטתי עליה והשתפרתי מאוד ברוך השם מאז גם באמונה וגם בשמירה על עצמי. אם יידע הסיכויים שהוא לא ירצה וגם יספר ודבר זה יפגע חזק בשמי ומשפחתי ובאבי. אני לא רוצה לפגוע בהם. אני לא רוצה להיפגע. הדבר אני לא רוצה שיהיה לי חטא מכך שאני מספרת. משום שבכתובה יש מאתיים זוז לבתולה ומאה זוז ללא בתולה אם הבחורה לא כנה זה מבטל סעיף בחוזה? זה מבטל נישואין? זה הונאת דברים הוא לא שאל? רמזתי לו שהייתה לי תקופה שהייתי בירידה. אך באמת ברוך השם גדלתי מאז ברוךך ה! והוא לא שאל עוד שאלות או התעניין בנושא מה כדאי לעשות? לעשות את הניתוח? להיות כנה?
תשובה: אני מבין את הכאב שלך. קיימת חובה הלכתית (ומוסרית) להודיע לבחור את המציאות הזו. אם אינך אומרת לו, לא די שאת עוברת על איסור תורה אלא שגם תפסידי כתובתך ותוספתה, וכן הקידושין לא יחולו מעיקרא לדעת חלק מהשיטות. לו היית גודלת במקום פרוץ של חילונים, הדין היה שונה, אך את מגיעה ממקום שהנחת היסוד לגביו שהבנות בו בתולות, ולכן עלייך להודיע על מציאות שונה. היי ישרה, מוסרית ומאמינה, אימרי את האמת כולה, דהיינו גם את החלק השני החשוב שבו חזרת בתשובה. כפי שעלייך חובה לומר לו, עליו חובה שלא לספר זאת לאף אחד ושלא להזיק לך. לגבי הסכום בכתובה- כשתגיעו לשלב זה תשאלי שוב ואסביר לך כיצד להמנע ממבוכה בכתובה. ישנם דרכים בהם אף אחד לא ידע חוץ משניכם. אני מברך אותך למצוא חתן ירא שמים, ולהופיע חיים שיאפילו בערכם על החטא שעשית בעברך. בהצלחה
שאלה: בניית הבית מתוך הישיבה: רציתי לשמוע את דעתכם על חשיבות בניית הבית מתוך הישיבה, או שמא זה כלל לא חשוב.
תשובה: לק"י לך אמיר! אשריך על השאלה הנפלאה! עצם השאלה מראה, לפחות לי, על משהו אדיר שקיים בתוכך - לבנות בית בצורה הכי טובה ומתוך תורה. איך אני אומר את זה אם כל השאלה סובבת סביב הנקודה אם לבנות בית מתוך הישיבה או לא? בעצם האמירה שלי כבר יש את התשובה. מה הכוונה? ברור שלימוד תורה הוא דבר עצום, אך לצערנו, יש שלומדים תורה ויש שנמצאים בישיבה. מה ההבדל? הראשון לא מחייב להיות בישיבה והשני כן. הראשון אומר שלומדים תורה, והשני לא מחייב שלומדים תורה. מה זה אומר? או בלשון של הישיבות - "למאי נפקא מינה"? השאלה היא לא איפה אתה נמצא פיזית אלא איפה אתה נמצא ברוחך. ברור שיש ערך לכך שנמצאים בתוך אהלה של תורה וממנו בונים את הבית למה? נסביר ר עולה: 1. פרקטי - פחות עיסוקים ודברים" שגוזלים" אותך מהבית (לעומת צבא, עבודה וכד ). 2. רעיוני - אתה עוסק בדברים רעיוניים ואידאות (הלכה, אגדה, מוסר, השקפה ועוד) כך שהבירור ממנו נבנה הבית הוא ממקום יותר גבוה. 3. תורני - בנין הבית מתוך תורה מאיר את הבית מצד שמירת ההלכה, החיבור לתורה ועוד. כאשר בונים בית שהוא לא מתוך תורה (ושם לב לדיוקים) עלולים למצוא את עצמנו מתחילים דרך חדשה לחלוטין  גם תצורה חדשה (זוגית) וגם בעולם חדש (מחוץ לעולם התורה) כאשר צריך גם למצוא את עצמך באופן אישי בתוך כל ההתחדשות הזו, וגם באופן זוגי. כאשר זה נעשה בהדרגה (למי שבוחר לא להמשיך בישיבה) אז יש יכולת אחרת לבנות ולהיבנות בצורה יותר מבוקרת ומפוקחת על ידך ואשתך גם ידך, ביחד ולחוד. האם חייבים בשביל זה ישיבה? לא בהכרח. הישיבה זו המסגרת - התורה היא התוכן והדברים תלויים בתוכן, וזו הסיבה לאיך שפתחנו. אני מקווה שהדברים עזרו. אם יש לך עוד שאלות על זה, אם תרצה שנעמיק או נרחיב, או אם יש שאלות בנושאים אחרים תרגיש חופשי לפנות ולשאול. הרבה הצלחה וחיילך לאורייתא! נתנאל netanelweil gmail.com
שאלה: שנת אבל וסעודת שבע ברכות: אני בשנת אבל על אבי.בת אחותי מתחתנת בשבוע של פורים האם מותר לי לעשות סעודת שבע ברכות בליל פורים בלילה של קריאת המגילה בבית שלי? האם מותר לי להשתתף בשבע ברכות באמצע השבוע שמישהו אחר עושה ומה לגבי סעודת פורים האם מותר לי להזמין אורחים לביתי לסעודה
תשובה: ראשית, תנוחמי מן השמיים. יש בנושאים אלה מנהגים שונים ומגוונים. אם אין הכרח מיוחד - לא יהיה זה נכון לארגן את סעודת שבע הברכות. בסעודה זו אנו מברכים "שהשמחה במעונו" בברכת המזון, וזו אינה שנה שמחה לך. גם לא יהיה זה נכון להשתתף בסעודות אלה, כאמור אלא אם כן יש סיבות מיוחדות. העובדה שמדובר בפורים אינה משנה דבר בהקשר זה. בנושא סעודת פורים: המנהג הוא שלא להזמין בשנת אבל. ותזכו לשמחות
שאלה: שנה אזרחית ועוגה: בעבודתי ישנה אישה שכל שנה בתחילת חודש ינואר מביאה עוגה לכבוד השנה ה"חדשה."(האישה טוענת שהיא יהודיה) מכיוון שזהו לא חגם של היהודים אבקש לדעת האם מותר לנו לאכול מעוגה זו (במידה והיא כשרה) מצפונית איני מסוגלת וכי כל העניין מקומם אותי
תשובה: מבחינה כשרותית צריך לבדוק שיש כשרות על המוצר. מבחינה מוסרית אין שום עניין דתי ב1.1 למניינם. דבר זה היה מקובל לפני הנצרות ולכן לא נראה שיש בעיה לאכול מהעוגה
שאלה: שואלת שוב לגבי השוקולד: מצורף קישור לשוקולד שקיבלנו, מתוך האתר של החברה. לתשובתכם לגבי הכשרות אודה מאד.
תשובה: שאלתי את החברה וזה התשובה שקיבלתי: Dear, Our products don t have a Kosher certificate. Only the production for the client Saadi Coffee is Kosher certified. Best regards, Stefanie De Ruyte Quality Control Duc d O Stefanie.deruyte chocolates.be כלומר- המוצרים אינם כשרים
שאלה: תלונה במשטרה עם העתק לתקשורת: אני רוצה להגיש תלונה במשטרה נגד נותן שרות שהוא בן אדם והוא בן אדם פרטי עם חברה גדולה. האם מותר לי מבחינת הלכות לשון הרע ורכילות? זה אמת השאלה אם מותר מבחינת רכילות. האיש הזה פגע בי ואני לא רוצה לוותר לו. בכבוד רב,
תשובה: יש פער מסוים בין מה שכתוב בנושא השאלה ובין מה שכתוב בגוף השאלה. תלונה במשטרה על שפגעו בך מותרת ואין בה כל בעיה. הלכות לשון הרע לא נועדו כדי להגן על מי שעשה עוול, ומותר לך לא לוותר לו. לגבי פרסום בתקשורת - כאן יש תנאים רחבים יותר שיש לשמור עליהם.
שאלה: תותים השנה: איך בודקים השנה תותים?
שאלה: תות שדה תשע  ה: האם רמת הנגיעות השנה מאפשרת בדיקה ואכילת התות שדה. והאם יש לכם ידע על חברות מסוימות שנקיות יותר וכו
שאלה: עוגיות אוראו (oreo): הרב!! עוגיות אוראו - בכשרות שלהם כתוב שהן חלביות, אך ברכיבים אין כל רכיב חלבי. כתוב שזה מיוצר על פס יצור חלבי. שמעתי שיש מי שברר עם רב המפעל והוא אמר שהעוגיות לא באמת חלביות, זה רק חומרה. אבל לא שמעתי את זה בעצמי ממקור מוסמך. האם הרב יודע מה הדין? או עם מי אפשר לברר את זה?
שאלה: הכשרת מחבת טפלון: כב הרב, בטעות השתמשתי במחבת טפלון פרווה לטיגון חביתה יחד עם נקניקיות עוף. הטיגון נעשה בשמן. מכיוון שאין להבנתי אפשרות להכשיר את המחבת על ידי ליבון בלי לקלקל את ציפוי הטפלון, השאלה שלי היא האם במקרה זה ניתן להחזיר את המחבת לשימוש פרווה על ידי הגעלה בלבד?
תשובה: הנושא מורכב, לא הכל אבוד, העובדה שטיגנת בשמן פותחת אפשרויות - עיין בקישור
שאלה: מדוע אסור לגעת באחות: הרב, מדוע אסור לי לגעת באחותי?
תשובה: אין זה איסור מוחלט. ויש מקילים לתת יד ואף לחבק ולנשק - גם אצל אחים גדולים. עיין היטב בקישור:
שאלה: עשה לך רב: ידוע אמרת ח עשה לך רב וקנה לך חבר בחרתי לי רב הרב עובדיה זצ"ל אני נוהג ככול ההלכות שלו לפחות משתדל אך צבא ברור לי שאני עושה וזה נגד למה שהרב עובדיה פוסק האם מותר לי לא לעשות הלכה אחת לפי דעתו?
תשובה: אינני מבין מהיכן למדת שהרב עובדיה התנגד לשרות בצבא? למיטב ידעתי הוא התנגד לשרות של בנות אבל לא התנגד שגברים ישרתו בצבא. העקרון: "עשה לך רב" הוא המלצה לפנות להדרכה מרבנים בכל עניין הלכתי. אין חובה לפנות תמיד רק לרב אחד. עיין תשובה מפורטת של הרב אבינר
שאלה: אני שותף בחברה לאחסון אתרים: ולאחרונה התקבלה החלטה לתת אחסונים למשתמשים שרוצים בתמורה להכנסת פרסומות גוגל באתר שלהם. מה הדין לגבי הכנסות כסף מהפרסומות בשבת? מה הדין מכסף שכבר נכנס מהחודשים הקודמים עבור השבתות?
תשובה: עסקתי בשאלה דומה לאחרונה
שאלה: עשה לך רב: ידוע אמרת ח עשה לך רב וקנה לך חבר בחרתי לי רב הרב עובדיה זצ"ל אני נוהג ככול ההלכות שלו לפחות משתדל אך צבא ברור לי שאני עושה וזה נגד למה שהרב עובדיה פוסק האם מותר לי לא לעשות הלכה אחת לפי דעתו?
תשובה: אין חובה הלכתית לציית לרב אחד בכל הנושאים. אדם יכול לשאול רבנים שונים. החובה היא לפעול על פי התשובה שמקבלים לאחר שפונים אל הרב. אתה לא חייב לשאול את הרב עובדיה או תלמידיו בנושא שרות צבאי. אתה יכול לפנות בשאלה זו אל הרב שאתה מבקש שידריך אותך בנושא זה וכך לפעול.
שאלה: גיורים: מה ההלכה לפי גיור קטינים תינוקות? חשוב לי עים תוכל לענות לי מראש
תשובה: עיין
שאלה: נכשלתי בשמירת נגיעה ואני מתחרטת על זה: סיימתי קשר לפני חודשיים בערך, הקשר היה בערך חצי שנה. הייתי מאוד קרובה לאדם והשיחות ביננו היו מאוד עמוקות, כמעט ולא דיברנו על דברים שטחיים, והרגשתי ממש כאילו אני מדברת עם האדם שהכי מבין אותי. בחודש האחרון של הקשר התקרבנו במגע פיזי - שכן סוגיית השמירה לא עלתה בשיחותינו. בזמנו לא יחסתי למגע חשיבות, אבל מיד לאחר החיבוק- הרגשתי שיכול להיות שמגע משפיע. לאחר מכן התחבקנו עוד כמה פעמים. אני לא הרגשתי שום דבר שונה לאחר המגע, ולא חשבתי על הצד שלו. נפרדנו, ואז ביררתי עם עצמי את העניין והחלטתי לשמור. אני מאוד מצטערת על התקופה, ואני מרגישה אשמה, ויותר מזה- שיכול לצאת לי סוג של שם רע. ( כי לא שמרתי ועכשיו כן ) חוץ מזה אני פוחדת מתגובה של בנים, לא כולם מסתכלים על זה בעין יפה וזה מדאיג אותי. אשמח לקבל תשובה בהקדם. מוריה
תשובה: לך מוריה היקרה באמת מצער לחשוב על הנפילה שנפלת, אבל הצער שלך הוא הרבה יותר משמעותי. התורה לימדה אותנו שהעבר הוא לא  אבוד. אפשר לתקן את העבר - לחזור בתשובה. התשובה מתקנת את הכל, מכפרת על הכל, וממילא כבר לא צריך להתיחס למה שהיה בעבר (אדרבה, זה חטא גדול להזכיר למי שחזר בתשובה את החטאים שלו). לתשובה יש שלשה חלקים - חרטה - וידוי - קבלה לעתיד את מתחרטת וגם קיבלת על עצמך להבא שלא לעשות את זה - אז רק נשאר להתודות - לומר לקב"ה שאת מאד מצטערת שחטאת ועברת על דבריו ואת מקבלת על עצמך שלא לעשות זאת שוב כשהאדם עושה תשובה - הוא צריך לשמוח מאד שהוא חוזר לבורא עולם ולא להצטער כלל וכלל על העבר, אלא לדעת שהקב"ה מחק את כל חטאיו ברכה והצלחה טוביה tsbias1 Gmail.com
שאלה: פירוש חלום באופו דחוף: כבוד הרב אימי. בת 43 שתהיה בריאה ותיבדל לחיים ארוכים חלתה במחלה בפעם השנייה בחמישה חודשים. אני חולמת כבר יומיים ברצף שאימי מתה. חשוב לציין כי היינו בית חילוני שברגע שידענו שקיבלה את המחלה, אנחנו שומרים שבת, כשרות אימי עם כיסוי ראש, קידוש בית כנסת וכו. זה מאוד מפחיד אותי אני קמה כל בוקר אומרת מודה אני ופשוט בוכה. האם תוכל לסייע לי בפירוש החלום הזה? זה מאוד מדאיג אותי.
תשובה: ב"ה, ה  ישלח לה רפואה שלימה, בדרך כלל החלומות הם על מה שאדם חושב, לכן אין ליחס לחלום משמעות מיוחדת, הרי החלום מביע את הדאגות שלך ואת זה את כבר יודעת, אלא שהחלום אומר את הדברים ללא חסמים. מה שצריך לעשות זה להתפלל לרפואתה, לקבל לעשות מעשה טוב, וגם להודות על כל מה שכבר יש. דני ארגמן
שאלה: תרופה הומאופתית: תרופה הומאופתית של חברת life בשם homeo flu. שמים את הכדורים מתחת ללשון והם נמסים בפה. הם מתוקים.
תשובה: אנו לא מכירים את התוסף ולא מצאנו כשרות למוצר
שאלה: תושב"ע ויהדות אתיופיה: לכבוד הרב, לאחרונה נתקלתי בקושיה שמטרידה אותי. בשנה האחרונה אני לומד באוניברסיטת בר אילן וכחלק מלימודיי נחשפתי גם למסורת של יהודי אתיופיה. התברר לי שיהודי אתיופיה מהווים מעין "תמונת מצב" של יהודים מבית ראשון. הדבר מתמיה כיוון שמצוות שמקורן בעל פה כמו מצוות תפילין שחיטה וכיו"ב אינן נהוגות בעדה. מה זה אומר לגבי אמיתות חלק מתורה שבעל פה הגורסת כי לפחות חלק ממצוות אלה נהוגות ממעמד הר סיני? האם מצוות תפילין כדוגמא התפתחה רק מאוחר יותר בימי בית שני? במידה ונגיד שלא כיצד יהודי אתיופיה לא הניחו תפילין? במידה ונגיד שכן זה סותר את הכלל שתפילין הלכה למשה מסיני. מראש לרב על ההסבר ושבת
תשובה: וברכת ד  ליהדות אתיופיה המכובדת נאלמו מספר הלכות שהיו נהוגות בבית ראשון. אמנם חלק קטן נשמר אבל חלק גדול של הלכות נאלמו, על כן אין להביא ראיה מהמציאות הנהוגה כיום לחיובי הלכות. בברכת התורה והארץ יהודה הלוי עמיחי
שאלה: קדושת הארץ: לכבוד הרב, שמעתי באחד השיעורים שהרב קוק אומר שיש קדושה עצמית לארץ ישראל ואינה קניין חיצוני. קדושה זו לדעת הרב קוק זצוק"ל היא לא מפאת המצוות הנוהגות בה. אם כן איך ניישב הכתוב במשנה "עשר קדושות הן ארץ ישראל מקודשת מכל הארצות ומה היא קדושתה שמביאין ממנה העומר והביכורים ושתי הלחם מה שאין מביאין כן מכל הארצות" משמע שהקדושה של הארץ קשורה במצוות ואין איזשהי קדושה עצמית בארץ.
תשובה: וברכת ה  המשנה מוסיפה על קדושת הארץ היסודית את קדושת המצוות המעשיות. בקדושה מעשית יש דרגות. יסוד דברי הרב קוק זצ"ל מבוססים על דברי הכפתור ופרח (פרק י). בברכת התורה והארץ יהודה הלוי עמיחי מכון התורה והארץ
שאלה: שבת בחו"ל: הרב, לגבי שבת בחו"ל,מה עליי לעשות אם אין לי דרך להשיג לחם לסעודות השבת?והם אפשר לעשות קידוש והבדלה לא על יין?
תשובה: וברכת ד  קידוש של ליל שבת - על הלחם. קידוש של יום שבת בחמר מדינה. גם במצ"ש אפשר לעשות הבדלה על חמר מדינה. בברכת התורה והארץ יהודה הלוי עמיחי מכון התורה והארץ
שאלה: כשרות: האם יהיה מותר לאכול מעוגיות כשרות שנאפו בתנור שאינו כשר?
תשובה: וברכת ד  בדיעבד אפשר להשתמש. בברכת התורה והארץ יהודה הלוי עמיחי מכון התורה והארץ
שאלה: גיורים: מה ההלכה לפי גיור קטינים תינוקות? חשוב לי עים תוכל לענות לי מראש
תשובה: גיור קטנים מבוסס על כך שההורים מתגיירים וגם הילד הקטן. אפשר גם להבייא גר קטן אם ההורים יהודיים ורוצים לשמור תורה ומצוות ולגייר גר קטן. אבל אם ההורים לא שומרים אין אפשרות לגייר קטנים. בברכת התורה והארץ יהורה הלוי עמיחי
שאלה: נהיגה בשבת לאחות: אני אחות במחלקת פגים, אחרי תקופת הכשרה התחלתי לעבוד גם שבתות, בכדי להגיע לעבודה אני צריכה לנסוע כברת דרך. (נרשמתי להסעות למרות שלא ניתנה לי הבטחה שהנהג יהיה גוי). אני עובדת שישי לילה כלומר שלאחר מכן אני צריכה לנסוע חזרה לביתי. (אני לא יכולה לבקש לעבוד רק שבת ערב, זה לא עובד אצלינו ככה.) אני צריכה לעבוד מספר שבתות ברציפות עכשיו. וזה אומר שאנחנו לא יכולים להתארח אצל המשפחה, כי אין הסעות מהישובים שהם גרים בהם. זה מאוד מעיק על בעלי (וגם עלי). והם לא יכולים להתארח אצלינו בשבת כי ביתנו קטן מאוד. שאלתי היא אם ישנה אפשרות שאני אנהג? כך אני לא מטריחה אף אחד אחד נוסף בחילול שבת וגם אני לא מצערת את בעלי. אשמח לתשובה מפורטת.
תשובה: וברכת ד  אפשר לתאם עם נהג גוי שיקח אותך אחרי המשמרת להיכן שאת רוצה. (יש שאלה של עלויות). אלא שעדיף במקרה כזה לא לטלטל דברים שאינם נדרשים לשבת. שבת בברכת התורה והארץ יהודה הלוי עמיחי מכון התורה והארץ
שאלה: צניעות: אני בתהליך של חזרה בתשובה, כרגע אני כבר הולכת לפי ההלכה אבל יש לי המון בגדים שאני לא משתמשת בהם ( בגדים קצרים ומכנסיים ). מה לעשות איתם? לזרוק? להביא לחילוניות? לתרום לנזקקים? ( מדובר בכמות גדולה של בגדים )אני ישמח גם לקבל הסבר
תשובה: ב"ה, אם אלו בגדים שאי אפשר ללבוש באופן צנוע אז אי אפשר למסור למשל מכנסים קצרים, אבל אם אפשר ללבוש באופן צנוע, למשל גופיה שאפשר ללבוש חולצה מתחתיה, מותר לתת. דני ארגמן
שאלה: צניעות: מחילה על ההפרעה כבוד הרב, רציתי לוודא שהבנתי נכון. את המכנסיים ( גם ארוכים) אני צריכה לזרוק? אלה בגדים ממש יקרים. לגויות מותר לי להעביר או שגם זה לא?
תשובה: ב"ה, את לא מפריעה, אם אפשר ללבוש את המכנסים מתחת לחצאית אפשר להעביר. לגויה אפשר גם את השאר. דני ארגמן
שאלה: שמרי יין: נתקלתי בשמרי יין כשרים לפסח בהשגחתו של הרב מרדכי זעקבאק, האם ניתן לסמוך על הנ"ל?
תשובה: כן
שאלה: בנים ובנות: אני גרה במקום שיש בו בני עקיבא מעורב,אני מדברת עם בנים אבל שומרת נגיעה. בזמן האחרון הבנתי שיש גם בכך איסור אך איני מצליחה לעמוד בזה. אני אומרת לעצמי די,וממשיכה להתכתב עם בנים ולהיפגש איתם.איך אני אמורה להתגבר על היצר??
תשובה: ב"ה, שאלה אמיתית וקשה, זה בעיקר ענין של החלטה, להחליט ולקיים. כמובן גם ללמוד את ההלכות והמחשבות בענין שמירה על הצניעות. קיצור שולחן ערוך סימן קנב, ח. מסילת ישרים פרק יא. דני ארגמן
שאלה: עוף בכשרות אורות אליהו: רציתי לדעת מה דעתכם על כשרות העופות "אורות אליהו" למהדרין בהכשר הרב עזרא שיינברג
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו. להרחבה והיכרות מעמיקה עם תעשיית שחיטת העוף עיין במאמר בקישור המצ"ב